भारत संबिजिरनि गेजेराव गनायखानाय बायदि सुजुग - सुबिदा सुबुं मोनथाय सोर बबे हारिया मा रोखोमै मोननांगौ,बेखौ गोदान मुगानि जांख्रिखांनाय बरʼफोरा मिथिबाय,मेगनजों नुबाय,फासयनायनि आरोबाव सम गैलिया ।गिनो रोङै,मेंनो रोङै दुलाराय बरʼ फरायसा आफाद आरो उनाव जोनोम मोननाय दुलराय बरʼ सुबुं सोमावसारग्रा आफाद हानजानि जथाय सोमावसारनाय हाबाफारिफोरखौ लासैनो गाहायाव फोरमाय लांनो नाजानाय जाबाय ।आसामनि हा फिसा - बरʼफोरगोदोनि कामरुप,दानि आसाम हादराव सोर बबे हारिया आसामनि हानि फिसा एबा थागिबि फिसाया सोरमोन बिखौ मिथिनानै लानाया गाहाम ।